Document ID: 32007D0709

KOMISIJAS LĒMUMS
(2007. gada 31. oktobris),
ar ko groza Lēmumu 2007/554/EK par dažiem aizsardzības pasākumiem pret mutes un nagu sērgu Apvienotajā Karalistē
(izziņots ar dokumenta numuru K(2007) 5284)
(Dokuments attiecas uz EEZ)
(2007/709/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Pēc nesenajiem mutes un nagu sērgas uzliesmojumiem Lielbritānijā tika pieņemts Komisijas 2007. gada 9. augusta Lēmums 2007/554/EK par dažiem aizsardzības pasākumiem pret mutes un nagu sērgu Apvienotajā Karalistē (3), lai pastiprinātu mutes un nagu sērgas kontroles pasākumus, ko šī dalībvalsts veikusi saskaņā ar Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei (4).
(2)
Lēmumā 2007/554/EK paredzēti noteikumi, kas piemērojami, lai no augsta un zema riska apgabaliem Lielbritānijā veiktu tādu produktu sūtījumus, ko uzskata par nekaitīgiem un kas ražoti pirms ierobežojumu noteikšanas Apvienotajā Karalistē no izejmateriāliem, kas iegūti ārpus ierobežotajiem apgabaliem vai kam veikta pierādītas efektivitātes apstrāde, lai inaktivētu iespējamo mutes un nagu sērgas vīrusu.
(3)
Komisija ar Lēmumu 2007/664/EK pieņēma noteikumus konkrētu kategoriju gaļas sūtījumiem no noteiktiem apgabaliem, kuri iekļauti papildu III pielikumā un kuros vismaz 90 dienas pirms nokaušanas nav reģistrēti mutes un nagu sērgas uzliesmojumi, un kuri atbilst konkrētiem specifiskiem nosacījumiem.
(4)
Pamatojoties uz Lielbritānijas sniegto informāciju, šobrīd, kad kopš pēdējā apstiprinātā slimības uzliesmojuma pagājis vairāk nekā viens inkubācijas periods, ir lietderīgi atcelt vēl dažus ierobežojumus, ko piemēro gaļai un sasaldētai spermai, olšūnām un embrijiem, kas iegūti no tādos apgabalos turētiem dzīvniekiem, kuros 2007. gadā nav bijuši mutes un nagu sērgas uzliesmojumi.
(5)
Taču ņemot vērā epidemioloģisko situāciju Apvienotajā Karalistē un tās sadalījumu reģionos, kā arī nosacījumus, lai atgūtu no mutes un nagu sērgas brīva apgabala statusu, Lēmumu 2007/554/EK jāturpina piemērot līdz 2007. gada 15. decembrim.
(6)
Tādēļ attiecīgi ir jāgroza Lēmums 2007/554/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2007/554/EK groza šādi.
1)
Lēmuma 2. panta 4. punktu aizstāj ar šādu tekstu:
“4. Šā panta 2. punktā minēto aizliegumu nepiemēro gaļai, kurai ir veselības marķējums saskaņā ar Regulas (EK) Nr. 854/2004 I pielikuma I iedaļas III nodaļu,
a)
ja gaļa ir skaidri apzīmēta un kopš ražošanas dienas ir pārvadāta un uzglabāta atsevišķi no gaļas, kuru saskaņā ar šo lēmumu nedrīkst nosūtīt ārpus I pielikumā minētajiem apgabaliem;
b)
ja gaļa atbilst kādam no turpmāk minētajiem nosacījumiem:
i)
tā iegūta pirms 2007. gada 15. jūlija vai
ii)
tā iegūta no dzīvniekiem, kas pirms nokaušanas vismaz 90 dienas turēti un nokauti ārpus I un II pielikumā minētajiem apgabaliem; vai - attiecībā uz gaļu, kas iegūta no tādām savvaļas medījamo dzīvnieku sugām, kuras ir uzņēmīgas pret mutes un nagu sērgu (“savvaļas medījamie dzīvnieki”) - nogalināti ārpus I un II pielikumā minētajiem apgabaliem, vai
iii)
tā atbilst c), d) un e) apakšpunktā minētajiem nosacījumiem;
c)
ja gaļa ir iegūta no mājlopiem-nagaiņiem vai no saimniecībās audzētiem medījamiem dzīvniekiem, kuri pieder sugām, kas ir uzņēmīgas pret mutes un nagu sērgu (“saimniecībā audzēti medījamie dzīvnieki”), kā attiecībā uz konkrēto gaļas kategoriju norādīts III pielikuma attiecīgi 4. līdz 7. ailē, un tā atbilst šādiem nosacījumiem:
i)
vismaz 90 dienas pirms nokaušanas dzīvnieki turēti saimniecībās, kas atrodas III pielikuma 1., 2. un 3. ailē norādītajos apgabalos, kuros minētajā laikposmā nav bijis mutes un nagu sērgas uzliesmojuma;
ii)
21 dienu ilgā laikposmā pirms nosūtīšanas uz kautuvi vai - attiecībā uz saimniecībā audzētiem medījamiem dzīvniekiem - 21 dienu pirms saimniecībā veiktas kaušanas dzīvnieki ir bijuši kompetento veterināro iestāžu uzraudzībā vienā saimniecībā, kura atrodas vietā, ap kuru 10 km rādiusā vismaz 30 dienas pirms iekraušanas nav bijis mutes un nagu sērgas uzliesmojuma;
iii)
saimniecībā, kas minēta ii) punktā, 21 dienas laikā pirms iekraušanas dienas vai - attiecībā uz saimniecībā audzētiem medījamiem dzīvniekiem - 21 dienas laikā pirms nokaušanas saimniecībā nav ievesti pret mutes un nagu sērgu uzņēmīgu sugu dzīvnieki, izņemot cūkas, kuras ievestas no piegādātājas saimniecības, kas atbilst ii) punktā noteiktajiem kritērijiem (šajā gadījumā 21 dienu ilgo laikposmu var samazināt līdz 7 dienām).
Tomēr kompetentā iestāde ii) punktā minētajā saimniecībā var atļaut ievest pret mutes un nagu sērgu uzņēmīgu sugu dzīvniekus, kas atbilst i) un ii) apakšpunktā minētajiem nosacījumiem un
-
kas ievesti no saimniecības, kurā 21 dienu ilgā laikposmā pirms nosūtīšanas uz ii) punktā minēto saimniecību nav ievesti pret mutes un nagu sērgu uzņēmīgu sugu dzīvnieki, izņemot cūkas, kuras ievestas no piegādātājas saimniecības (šajā gadījumā 21 dienu ilgo laikposmu var samazināt līdz 7 dienām), vai
-
kam veikti testi, lai noteiktu antivielas pret mutes un nagu sērgas vīrusu, un to rezultāti ir negatīvi; šie testi veikti asins paraugam, kas ņemts 10 dienas pirms nosūtīšanas uz ii) punktā minēto saimniecību, vai
-
kas ievesti no saimniecības, kurā atbilstīgi paraugu veikšanas procedūrai, kas ir piemērota, lai ar vismaz 95 % ticamību noteiktu mutes un nagu sērgas 5 % izplatību, veikta seroloģiskā pārbaude un tās rezultāti ir negatīvi;
iv)
dzīvnieki vai - saimniecībā audzētu medījamo dzīvnieku gadījumā - liemeņi ir pārvadāti no ii) punktā minētās saimniecības uz izraudzīto kautuvi, veicot oficiālu kontroli, un tādā transportlīdzeklī, kas pirms iekraušanas ir iztīrīts un dezinficēts;
v)
dzīvnieki ir nokauti 24 stundu laikā pēc to ierašanās kautuvē un atsevišķi no dzīvniekiem, kuru gaļu nedrīkst nosūtīt ārpus I pielikumā minētā apgabala;
d)
ja gaļa III pielikuma 8. ailē ir apzīmēta kā pozitīva un iegūta no savvaļas medījamiem dzīvniekiem, kas nogalināti apgabalos, kuros vismaz 90 dienas pirms nogalināšanas ne mazāk kā 20 km rādiusā no vietām, kuras nav minētas III pielikuma 1., 2. un 3. ailē, nav bijis mutes un nagu sērgas uzliesmojuma;
e)
turklāt uz gaļu, kas minēta c) un d) apakšpunktā, attiecas arī turpmāk minētās papildu prasības:
i)
šādas gaļas nosūtīšanu var atļaut tikai Apvienotās Karalistes kompetentā veterinārā iestāde, ja
-
dzīvnieki, kas minēti c) apakšpunkta iv) punktā, nosūtīšanas laikā uz kautuvi nav bijuši saskarē ar saimniecībām, kuras atrodas III pielikuma 1., 2. un 3. ailē neminētajos apgabalos, un
-
kautuve neatrodas Surrey grāfistē;
ii)
gaļa vienmēr ir skaidri apzīmēta, un tā tiek pārkrauta, uzglabāta un pārvadāta atsevišķi no gaļas, kuru nedrīkst nosūtīt ārpus I pielikumā minētā apgabala;
iii)
pēckaušanas apskatē, ko nosūtītāja uzņēmuma telpās veic pilnvarots veterinārārsts, vai attiecībā uz saimniecībā audzētiem medījamiem dzīvniekiem - nokaušanas laikā saimniecībā, kas minēta c) apakšpunkta ii) daļā, vai attiecībā uz savvaļas medījamiem dzīvniekiem - medījamo dzīvnieku apstrādes uzņēmumā - nav konstatētas mutes un nagu sērgas klīniskās pazīmes vai pēcnāves pierādījumi;
iv)
gaļa ir atradusies e) apakšpunkta iii) punktā minētajā uzņēmumā vai saimniecībā vismaz 24 stundas pēc c) un d) apakšpunktā minēto dzīvnieku pēckaušanas apskates;
v)
jebkāda turpmāka gaļas sagatavošana nosūtīšanai ārpus I pielikumā minētā apgabala ir jāpārtrauc,
-
ja e) apakšpunkta iii) punktā minētajās kautuvēs vai saimniecībās ir diagnosticēta mutes un nagu sērga; pārtraukšana attiecas uz laiku, kamēr ir pabeigta visu tur esošo dzīvnieku nokaušana un visas gaļas un mirušo dzīvnieku aizvākšana un ir pagājušas vismaz 24 stundas pēc šo kautuvju vai saimniecību pilnīgas tīrīšanas un dezinfekcijas pilnvarota veterinārārsta uzraudzībā, un
-
ja tajā pašā kautuvē ir kauti pret mutes un nagu sērgu uzņēmīgi dzīvnieki, kuri ievesti no I pielikumā minētajos apgabalos esošām saimniecībām un neatbilst 4. punkta c) vai d) apakšpunktā minētajiem noteikumiem; pārtraukšana attiecas uz laiku, kamēr ir nokauti visi šādi dzīvnieki un ir pabeigta minēto kautuvju tīrīšana un dezinfekcija pilnvarota veterinārārsta uzraudzībā;
vi)
centrālās veterinārās iestādes pārējām dalībvalstīm un Komisijai nosūta to uzņēmumu un saimniecību sarakstu, ko tās ir apstiprinājušas c), d) un e) apakšpunktā minēto noteikumu piemērošanai.”
2)
Lēmuma 6. panta 2. punktu aizstāj ar šādu tekstu:
“2. Šā panta 1. punktā minētos aizliegumus nepiemēro
a)
spermai, olšūnām vai embrijiem, kas iegūti pirms 2007. gada 15. jūlija;
b)
saldētai liellopu un cūku spermai un liellopu embrijiem, un saldētai aitu un kazu spermai un embrijiem, kas Apvienotajā Karalistē ievesti saskaņā ar attiecīgi Direktīvā 88/407/EEK, 89/556/EEK, 90/429/EEK vai 92/65/EEK izklāstītajiem nosacījumiem un kopš ievešanas Apvienotajā Karalistē uzglabāti un transportēti atsevišķi no spermas, olšūnām un embrijiem, kurus saskaņā ar 1. punktu aizliegts nosūtīt;
c)
saldētai spermai un embrijiem, kas iegūti no liellopiem, cūkām, aitām un kazām, kuri vismaz 90 dienas pirms tam un savākšanas laikā turēti III pielikuma 1., 2. un 3. ailē minētajos apgabalos un kuri
i)
glabāti apstiprinātos apstākļos vismaz 30 dienas pirms nosūtīšanas, un
ii)
iegūti no donordzīvniekiem, kuri atrodas centros vai saimniecībās, kurās vismaz trīs mēnešus pirms spermas savākšanas dienas un vismaz 30 dienas pēc tās nav bijis mutes un nagu sērgas un kuras atrodas vietā, ap kuru 10 km rādiusā vismaz 30 dienas pirms savākšanas dienas nav konstatēta mutes un nagu sērga.
Pirms a), b) un c) apakšpunktā minētās spermas nosūtīšanas centrālās veterinārās iestādes pārējām dalībvalstīm un Komisijai nosūta to centru un brigāžu sarakstu, kuras ir apstiprinātas šajā punktā minēto noteikumu piemērošanai.”
3)
Lēmuma 17. pantā vārdus “līdz 2007. gada 15. novembrim” aizstāj ar vārdiem “līdz 2007. gada 15. decembrim”.
4)
Ar šā lēmuma pielikuma tekstu aizstāj III pielikumu.
2. pants
Pasākumus, kurus dalībvalstis piemēro tirdzniecībai, tās groza tā, lai tie atbilstu šim lēmumam. Dalībvalstis par to nekavējoties informē Komisiju.
3. pants
Šis lēmums ir adresēts dalībvalstīm.
Briselē, 2007. gada 31. oktobrī

Labels: 3
17
18
6